2. ลักษณะการประกอบธุรกิจ

2.1 ความเป็นมา

บริษัท อาปิโก ไฮเทค จำกัด (มหาชน) (“บริษัทฯ”, “AH”) ก่อตั้งขึ้นเมื่อวันที่ 25 มีนาคม 2539
ด้วยทุนจดทะเบียน 75 ล้านบาท
เพื่อที่จะได้รับผลประโยชน์ทางภาษีจากคณะกรรมการส่งเสริมการลงทุน (BOI)
โดยการรับโอนกิจการจาก บริษัท เอเบิล ออโตพาร์ท อินดัสตรีส์ จำกัด
ซึ่งปัจจุบันได้หยุดดำเนินธุรกิจแล้ว บริษัท อาปิโก ไฮเทค จำกัด (มหาชน) บริหารงานโดย
นายเย็บ ซู ชวน นักธุรกิจชาวมาเลเซียซึ่งมีประสบการณ์ในอุตสาหกรรมยานยนต์มายาวนานกว่า 30
ปี และมาตั้งรากฐานในประเทศไทยเกือบ 20 ปีแล้ว ปัจจุบันนายเย็บ ซู ชวน ถือหุ้นประมาณร้อยละ
11 ของจำนวนหุ้นทั้งหมด

ปี 2542 บริษัทฯ ได้รับใบรับรองมาตรฐานคุณภาพ QS 9000 และ ISO 9002
ในการจัดการระบบคุณภาพ และในเดือนเมษายน บริษัทฯได้จัดตั้ง บริษัท นิว เอร่า เซลส์ จำกัด
(บริษัทย่อย) โดยได้รับโอนธุรกิจทั้งหมดมาจาก บริษัท นิว เอร่า จำกัด
ซึ่งปัจจุบันหยุดดำเนินธุรกิจแล้ว ทั้งนี้บริษัททั้งสองมี นายเย็บ ซู ชวน เป็นผู้มีอำนาจบริหารงาน

ปี 2543 บริษัทฯ ได้ซื้อหุ้นเพิ่มในบริษัท เอเบิล ซาโน อินดัสตรีส์ (1996) จำกัด (“ASICO”)
คิดเป็นสัดส่วนการถือหุ้นร้อยละ 36 นอกจากนี้บริษัทฯ
ยังได้ลงทุนที่ประเทศมาเลเซียโดยการร่วมทุนกับนักธุรกิจชาวมาเลเซียจัดตั้งบริษัท อาปิโก ไพลคอน
(มาเลเซีย) จำกัด และบริษัท นิว เอร่า เซลส์ (มาเลเซีย) จำกัด ปัจจุบัน บริษัทฯ
ได้ขายหุ้นของบริษัท อาปิโก ไพลคอน (มาเลเซีย) ทั้งหมดให้กับนักธุรกิจชาวมาเลเซียไปแล้ว

ปี 2544 บริษัท ไซม์ ดาร์บี้ (ประเทศไทย) จำกัด ซื้อหุ้นจากนายเย็บ ซู ชวน รวมจำนวน
3,250,000 หุ้น คิดเป็นสัดส่วนถือหุ้นร้อยละ 25 ของจำนวนหุ้นทั้งหมด ปัจจุบันบริษัท ไซม์ ดาร์บี้
(ประเทศไทย) จำกัดมิได้ถือหุ้นของบริษัทฯ แต่อย่างใด

ปี 2545 เดือนพฤษภาคม บริษัทฯ ได้รับการรับรองมาตรฐาน ISO 14001 และในเดือนกรกฎาคม
ที่ประชุมผู้ถือหุ้นได้มีมติแปรสภาพบริษัทฯ เป็นบริษัทมหาชนจำกัด และมีมติให้เพิ่มทุนจดทะเบียนจาก
160 ล้านบาทเป็น 210 ล้านบาท โดยออกหุ้นสามัญใหม่จำนวน 10 ล้านหุ้น มูลค่าที่ตราไว้หุ้นละ 5
บาท เพื่อเสนอขายต่อประชาชนทั่วไป ต่อมาในเดือนสิงหาคมบริษัทฯ
ได้ร่วมลงทุนกับนักธุรกิจชาวมาเลเซียจัดตั้งบริษัท เทเนกา เซเทีย รีซอสเซส จำกัด
ในประเทศมาเลเซีย

ปี 2546 ในเดือนมกราคม บริษัทฯ ได้ชำระค่าหุ้นเพิ่มทุน ในบริษัทร่วม คือ บริษัท เอเบิลซาโน่
อินดัสตรีส์ (1996) จำกัด ทำให้บริษัทฯมีสัดส่วนการถือหุ้นเพิ่มขึ้นจากร้อยละ 36 เป็นร้อยละ 45.6
ของทุนจดทะเบียน และในวันที่ 28 มิถุนายน บริษัทฯได้เข้าลงทุนในสัดส่วนร้อยละ 100
ของทุนจดทะเบียนของบริษัท แพริช สตรัคเจอรัล โปรดักส์ (ประเทศไทย) จำกัด จากบริษัท ดานา
คอร์ปอร์เรชั่น พร้อมทั้งได้เปลี่ยนชื่อบริษัทใหม่เป็น บริษัท อาปิโก อมตะ จำกัด
ตั้งอยู่ในนิคมอมตะนคร อำเภอพานทอง จังหวัดชลบุรี ดำเนินกิจการผลิตชุดโครงช่วงล่างรถยนต์
สำหรับรถกระบะ Isuzu D-Max และรถกระบะเชฟโรเลตของ บริษัท เจนเนอรัล มอเตอร์
(GM). ในเดือนตุลาคม บริษัท อาปิโก ไฮเทค เพิ่มทุนจดทะเบียนจาก 210 ล้านบาทเป็น 240
ล้านบาท ด้วยการออกหุ้นโดยวิธีการเสนอขาย 4.2 ล้านหุ้นให้กับผู้ถือหุ้นเดิมในราคา 80
บาทและอีก 1.8 ล้านหุ้นเสนอขายให้กับประชาชนทั่วไปในราคา 148 บาท ซึ่งทำให้บริษัทฯ
มีเงินหมุนเวียนเพิ่มขึ้น 600 ล้านบาท ตามมูลค่าหุ้นที่ตราไว้ในราคา 5 บาท วันที่ 26 พฤศจิกายน
บริษัทฯ ได้จัดตั้งบริษัท เอเบิล มอเตอร์ จำกัด
เพื่อดำเนินธุรกิจตัวแทนจำหน่ายและศูนย์บริการรถยนต์ มิตซูบิชิ

ปี 2547 เดือนพฤษภาคม บริษัทฯ ได้แปลงมูลค่าหุ้นที่ตราไว้จาก 5 บาทเป็นมูลค่า 1 บาท
ต่อมาในวันที่ 29 กรกฎาคม บริษัทฯ ได้จัดตั้งบริษัท อาปิโก เอ็นจิเนียริ่ง จำกัด
ขึ้นเพื่อดำเนินธุรกิจในการวิจัยและพัฒนาการวิศวกรรม ต่อมา วันที่ 5 สิงหาคม บริษัทฯ
ได้ร่วมลงทุนกับบริษัท ฟิชเชอร์เทค จำกัด สิงคโปร์ จัดตั้งบริษัท ฟิชเชอร์-อาปิโก จำกัด ขึ้น
ตั้งอยู่ที่นิคมโรจนะ จังหวัดพระนครศรีอยุธยา วันที่ 15 ตุลาคม บริษัทฯ ลงทุนในบริษัท คุนชาน
เจินไต-ซินเชง พรีซิชั่น ฟอร์จจิ้ง จำกัด ในประเทศจีน ร้อยละ 75 ของหุ้นทั้งหมด บริษัท คุนชาน
เจินไต-ซินเชง พรีซิชั่น ฟอร์จจิ้ง ดำเนินกิจการผลิตชิ้นส่วนรถยนต์ด้วยการตีอัดขึ้นรูป ในประเทศจีน
และในเดือนตุลาคม เช่นกัน บริษัทฯ ได้รับใบรับรองมาตรฐาน ISO/TS 16949.

โครงสร้างการถือหุ้นกลุ่มบริษัท อาปิโก ไฮเทค จำกัด (มหาชน) ณ 31 ธันวาคม 2546

ภาพรวมการประกอบธุรกิจ

บริษัทฯสามารถจำแนกธุรกิจได้ตามแผนภาพดังนี้

  -----------------------------------------------------------------------
  ประเภทการประกอบธุรกิจ                           ในประเทศ     ต่างประเทศ
  --------------------------------------------- ------------ ------------
  1. ออกแบบ ผลิตและติดตั้งอุปกรณ์จับยึด                 AH           

  2. ออกแบบและผลิตแม่พิมพ์                          AH           -

  3. ผลิตชิ้นส่วนรถยนต์ปั๊มขึ้นรูป                        AH, ASICO,   -
                                                SANOH        

  4. จำหน่ายรถยนต์และบริการหลังการขาย               NESC, AM     NESSB, TSRSB

  5. ผลิตชิ้นส่วนโครงรถกระบะอีซูซุ รุ่น ดี-แมกซ์           AA           -

  6. ผลิตชิ้นส่วนรถยนต์ตีอัดขึ้นรูป                                    KCXPF

  7. ผลิตผลิตภัณฑ์พลาสติก และผลิตภัณฑ์ที่เคลือบด้วยพลาสติก   FA           

  8. วิจัยและพัฒนาการวิศวกรรม                       AE           
  -----------------------------------------------------------------------

ธุรกิจในประเทศ

บริษัท อาปิโก ไฮเทค จำกัด (มหาชน) (“AH”) เป็นบริษัทที่ถือหุ้นโดยกลุ่มนายเย็บ ซู ซวน
ประมาณร้อยละ 40.76 มีทุนชำระแล้ว 240 ล้านบาท บริษัท อาปิโก ไฮเทคฯ
ดำเนินธุรกิจออกแบบ ผลิตและติดตั้งอุปกรณ์จับยึดเพื่อประกอบรถยนต์ (Car Assembly Jigs),
ออกแบบและผลิตแม่พิมพ์ (Stamping Dies) และผลิตชิ้นส่วนรถยนต์สำหรับผู้ประกอบรถยนต์ (OEM
Auto parts) โดยมีบริษัทย่อยและบริษัทร่วมดำเนินธุรกิจที่เกี่ยวข้องกันอีก 10 บริษัท
(ในประเทศไทย 7 บริษัท ในต่างประเทศ 3 บริษัท) ได้แก่

1. บริษัท อาปิโก อมตะ จำกัด (“AA”) ถือหุ้นทั้งหมดโดย บริษัท อาปิโก ไฮเทค จำกัด
(มหาชน) สถานประกอบการตั้งอยู่ที่นิคมอุตสาหกรรมอมตะนคร จังหวัดชลบุรีมีพื้นที่โดยรวม 32,000
ตารางเมตร ปัจจุบันมีทุนจดทะเบียนและทุนชำระแล้ว 800 ล้านบาท AA
ดำเนินธุรกิจชิ้นส่วนโครงรถกระบะสำหรับรถกระบะรุ่น D-MAX ของ ISUZU และ เชฟโรเลต
โคโลราโดของบริษัท General Motor

2. บริษัท นิว เอร่า เซลส์ จำกัด (“NESC”) เป็นบริษัทย่อย โดย AH
ถือหุ้นทั้งหมดดำเนินธุรกิจตัวแทนจำหน่ายและบริการหลังการขายรถยนต์ฟอร์ด
ในเขตกรุงเทพมหานครตอนเหนือและตะวันออก เมื่อ 5 ปีที่ผ่านมา NESC
มียอดขายเป็นอันดับหนึ่งจากตัวแทนจำหน่ายทั้งหมดของฟอร์ดในประเทศไทย NESC
มีโชว์รูมพร้อมศูนย์บริการหลังการขายทั้งสิ้น 2 แห่ง
ตั้งอยู่ที่ถนนลาดพร้าวเปิดบริการในเดือนมิถุนายน 2542
และถนนรามอินทราเปิดบริการในเดือนพฤศจิกายน 2542 NESC มีทุนจดทะเบียนและทุนชำระแล้ว
20 ล้านบาท

3. บริษัท เอเบิล ซาโน่ อินดัสตรีส์ (1996) จำกัด (“ASICO”) เป็นบริษัทร่วมทุนระหว่าง AH
ถือหุ้นร้อยละ 45.6 และผู้ร่วมทุนชาวญี่ปุ่นได้แก่ ซาโน อินดัสเตรียล คอมพานี ถือหุ้นร้อยละ 51
และ นิชโช อิไว คอร์ปอร์เรชั่น ถือหุ้นร้อยละ 3.4 ปัจจุบันมีทุนจดทะเบียนและทุนชำระแล้ว 117.7
ล้านบาท ASICO เป็นผู้ผลิตท่อน้ำมันเบรก ท่อน้ำมันเชื้อเพลิง ท่อน้ำมันคลัช และชิ้นส่วนเครื่องยนต์

4. บริษัท ซันโอ อินดัสตรีส์ (ประเทศไทย) จำกัด (SANOH) เป็นบริษัทร่วมทุนระหว่าง AH
ถือหุ้นร้อยละ 20 และผู้ร่วมทุนชาวญี่ปุ่นได้แก่ ซาโน อินดัสเตรียล คอมพานี และ มิตซูบิชิ
คอร์ปอร์เรชั่น ถือหุ้นร้อยละ 65 และ 15 ตามลำดับ ปัจจุบันมีทุนจดทะเบียนและทุนชำระแล้ว
146.25 ล้านบาท ดำเนินธุรกิจผลิตท่อสำหรับเครื่องยนต์

5.  บริษัท เอเบิล มอเตอร์ส จำกัด (AM) เป็นบริษัทย่อยของ AH โดย AH ถือหุ้นร้อยละ 100
    ดำเนินธุรกิจตัวแทนจำหน่ายและบริการหลังการขายรถยนต์มิตซูบิชิ AM
    มีโชว์รูมและศูนย์บริการหลังการขายในเขต นวนคร จังหวัดปทุมธานี
    ปัจจุบันมีทุนจดทะเบียนชำระแล้ว 20 ล้านบาท

6.  บริษัท อาปิโก เอ็นจิเนียริ่ง จำกัด (AE) เป็นบริษัทย่อยของ AH โดย AH ถือหุ้นทั้งหมด AE
    จัดตั้งเมื่อปี 2547 ด้วยทุนจดทะเบียนชำระแล้ว 10 ล้านบาท
    โดยมีวัตถุประสงค์เพื่อดำเนินธุรกิจในโครงการวิจัยและพัฒนาวิศวกรรม CAE (Computer
    Aided Engineering) วิศวกรรมการออกแบบ และเป็นที่ปรึกษาทางด้านวิศวกรรม

7. บริษัท ฟิชเชอร์-อาปิโก จำกัด (FA) เป็นบริษัทร่วมทุนระหว่าง AH ถือหุ้นร้อยละ 30
และผู้ร่วมทุนชาวสิงคโปร์ได้แก่ ฟิชเชอร์-เทค ลิมิเต็ด ถือหุ้นร้อยละ 70 ตั้งอยู่ที่นิคมอุตสาหกรรม
โรจนะ จังหวัดพระนครศรีอยุธยา มีทุนจดทะเบียนชำระแล้ว 50 ล้านบาท
ดำเนินธุรกิจในการผลิตชิ้นส่วนพลาสติกสำหรับผลิตภัณฑ์อิเล็กทรอนิกส์และธุรกิจยานยนต์

ธุรกิจในต่างประเทศ

1. บริษัท นิว เอร่า เซลส์ (มาเลเซีย) จำกัด (“NESSB”) เป็นบริษัทร่วมทุนระหว่าง AH
ที่ถือหุ้นร้อยละ 40 กับ นักธุรกิจชาวมาเลเซียที่ถือหุ้นร้อยละ 60 มีทุนชำระแล้ว5 แสนริงกิต
หรือประมาณ 5.5 ล้านบาท และในเดือนธันวาคม 2547
NESSBได้ทำการเพิ่มทุนจดทะเบียนชำระแล้วอีก 5 แสนริงกิตรวมเป็นทุนชำระแล้วทั้งสิ้น 1
ล้านริงกิตหรือ 11 ล้านบาท ดำเนินธุรกิจตัวแทนจำหน่ายและบริการหลังการขายรถยนต์ ฮอนด้า
NESSB
มีห้องโชว์และศูนย์บริการหลังการขายตั้งอยู่ในกรุงกัวลาลัมเปอร์เมืองหลวงของประเทศมาเลเซีย

2. บริษัท เทเนกา เซเทีย รีซอสเซส จำกัด (“TSRSB”) เป็นบริษัทร่วมทุนระหว่าง AH
ที่ถือหุ้นร้อยละ 49 กับ นักธุรกิจชาวมาเลเซีย ที่ถือหุ้นร้อยละ 51 มีทุนชำระแล้ว 6 ล้านริงกิต
หรือประมาณ 66 ล้านบาท ดำเนินธุรกิจตัวแทนจำหน่ายและบริการหลังการขายรถยนต์ฮอนด้า
TSRSB มีโชว์รูมและศูนย์บริการหลังการขายตั้งอยู่ในรัฐ Petaling Jaya ประเทศมาเลเซีย

3. บริษัท คุนชาน เจินไต-ซินเชง พรีซิชั่น ฟอร์จจิ้ง จำกัด (KCXPF) เป็นบริษัทร่วมทุนระหว่าง
AH ซึ่งถือหุ้นร้อยละ 75 และบริษัท โกลฮิลล์ รีซอสเซส ดีเวลลอปเม้นท์ คอร์ปอเรชั่น จำกัด
ซึ่งเป็นบริษัทคนไทยถือหุ้นที่เหลืออีกร้อยละ 25 KCXPF ประกอบด้วยโรงงาน 2 แห่ง
แห่งแรกตั้งอยู่ที่สวนอุตสาหกรรมคุนชานมีเนื้อที่ขนาด 30,752 ตารางเมตร
และอีกแห่งหนึ่งอยู่ที่จังหวัด ไควโบ มลฑลเซี่ยงไฮ้ เนื้อที่ขนาด 23,873 ตารางเมตร
ปัจจุบันดำเนินธุรกิจในการผลิตและจัดส่งชิ้นส่วนรถยนต์ที่เป็นการตีอัดขึ้นรูปและชิ้นส่วนอื่น ๆ
ที่ใช้กับรถยนต์และรถมอเตอร์ไซค์ ผลิตภัณฑ์หลักได้แก่ วงล้อซิงโครไนซ์ (Synchronizer Rims)
ชุดเกียร์ (Gear Set) และก้านลูกสูบเครื่องยนต์ (Connecting Rod)

2.3 โครงสร้างรายได้ของกลุ่มบริษัทฯ

โครงสร้างรายได้ของบริษัทฯและบริษัทย่อย ดังแสดงในตารางต่อไปนี้

+---------------+-------+------+-----+----+------+----+------+----+
| ผลิตภัณฑ์/บริการ  | ดำเ   | ร้อย  | ปี   |    | ปี    |    | ปี    |    |
|               | นินกิจก | ละขอ | 2   |    | 2546 |    | 2547 |    |
|               | ารโดย | ง กา | 545 |    |      |    |      |    |
|               |       | รถือห |     |    | (งบ  |    | (งบ  |    |
|               |       | ุ้นของ | (   |    | รวม) |    | รวม) |    |
|               |       | บริษัท | งบร |    |      |    |      |    |
|               |       |      | วม) |    |      |    |      |    |
+---------------+-------+------+-----+----+------+----+------+----+
|               |       |      | ล้าน | ร  | ล้า   | ร  | ล้า   | ร  |
|               |       |      | บาท | ้อย | นบาท | ้อย | นบาท | ้อย |
|               |       |      |     | ละ |      | ละ |      | ละ |
+---------------+-------+------+-----+----+------+----+------+----+
| อุปกรณ์จับยึด     | AH    | -    | 222 | 12 | 13   | 3  | 40   | 5  |
|               |       |      | .87 | .8 | 9.24 | .4 | 7.14 | .8 |
+---------------+-------+------+-----+----+------+----+------+----+
| แม่พิมพ์         | AH    | -    | 41  | 2  | 5    | 1  | 5    | 0  |
|               |       |      | .41 | .4 | 6.32 | .4 | 7.74 | .8 |
+---------------+-------+------+-----+----+------+----+------+----+
| ชิ้นส่วนรถยนต์    | AH    | -    | 534 | 30 | 70   | 17 | 93   | 13 |
|               |       |      | .90 | .7 | 0.93 | .3 | 0.99 | .2 |
+---------------+-------+------+-----+----+------+----+------+----+
| ตัวแ           | NESC  | 100  | 842 | 48 | 1,32 | 32 | 1,17 | 16 |
| ทนจำหน่ายรถยนต์ |       |      | .62 | .5 | 2.27 | .7 | 9.92 | .8 |
+---------------+-------+------+-----+----+------+----+------+----+
|               | AM    | 100  | -   | -  |      | -  | 23   | 3  |
|               |       |      |     |    |      |    | 8.92 | .4 |
+---------------+-------+------+-----+----+------+----+------+----+
|               | TSRSB | 49   | 48  | 2  | 54   | 13 | 90   | 12 |
|               |       |      | .17 | .8 | 3.45 | .4 | 6.77 | .9 |
+---------------+-------+------+-----+----+------+----+------+----+
| ชุดโครง        | AA    | 100  |     | -  | 1,21 | 29 | 3,21 | 45 |
| ช่วงล่างรถกระบะ |       |      |     |    | 0.83 | .9 | 3.45 | .7 |
+---------------+-------+------+-----+----+------+----+------+----+
| ชิ้นส่วนตีอัดขึ้นรูป  | KCXPF | 75   | -   | -  | -    | -  | 2    | 0  |
|               |       |      |     |    |      |    | 7.88 | .4 |
|               |       |      |     |    |      |    |      |    |
|               |       |      |     |    |      |    | (ต.  |    |
|               |       |      |     |    |      |    | ค.-ธ |    |
|               |       |      |     |    |      |    | .ค.) |    |
+---------------+-------+------+-----+----+------+----+------+----+
| อื่น            |       |      | 49  | 2  | 7    | 1  | 7    | 1  |
|               |       |      | .55 | .8 | 5.70 | .9 | 2.56 | .0 |
+---------------+-------+------+-----+----+------+----+------+----+
| รวม           |       |      | 1,  | 1  | 4,04 | 1  | 7,03 | 1  |
|               |       |      | 739 | 00 | 8.74 | 00 | 5.37 | 00 |
|               |       |      | .52 | .0 |      | .0 |      | .0 |
+---------------+-------+------+-----+----+------+----+------+----+

2.4 จุดมุ่งหมายในการดำเนินธุรกิจ

เป้าหมายหลักของบริษัทอาปิโก ไฮเทค คือการรักษาความเป็นผู้นำในธุรกิจผลิตอุปกรณ์จับยึดประเภท
low volume
ซึ่งหมายความว่าเป็นอุปกรณ์จับยึดที่สามารถนำไปใช้ในการประกอบรถยนต์ในโรงงานประกอบรถยนต์ซึ่งผลิตรถยนต์น้อยกว่า
20,000 คันต่อปี ในขณะเดียวกันบริษัทฯ ก็มีเป้าหมายที่จะขยายการผลิตอุปกรณ์จับยึดไปยังประเภท
high volume ซึ่งสามารถนำไปประกอบรถยนต์ได้มากกว่า 20,000
คันต่อปีโดยการร่วมทุนกับพันธมิตรทางธุรกิจ กับบริษัทต่าง ๆ ในต่างประเทศ

สำหรับตลาดชิ้นส่วนรถยนต์ บริษัทฯ มีเป้าหมายที่จะมีการพัฒนาคุณภาพ ต้นทุน และการจัดส่งสินค้า
(Quality, Cost and Delivery) อย่างต่อเนื่อง ปัจจุบันคุณภาพสินค้าของบริษัทฯ
เป็นที่ยอมรับจากลูกค้ารายใหญ่ของบริษัทฯ เช่น บริษัท ออโตอัลไลแอนซ์ (ประเทศไทย)
(ฟอร์ดและมาสด้า), อิซูซุ, ฮอนด้า และ โตโยต้า อีกทั้งบริษัทฯ
มีเป้าหมายที่จะเป็นบริษัทที่มีชื่อเสียงในด้านคุณภาพ ราคา และการส่งมอบและบริษัทฯ
ยังตั้งเป้าหมายที่ยกระดับความสัมพันธ์ทางธุรกิจกับผู้ประกอบรถยนต์ต่าง ๆ ให้สูงขึ้น

ในธุรกิจตัวแทนจำหน่ายรถยนต์
บริษัทมีเป้าหมายที่จะทำยอดขายเป็นอันดับที่หนึ่งของการเป็นตัวแทนจำหน่ายรถยนต์ ฮอนด้า และ
มิตซุบิชิ อีกทั้งยังคงพยายามที่จะรักษาอันดับที่หนึ่งของการเป็นตัวแทนจำหน่ายรถยนต์ ฟอร์ด
โดยการพัฒนาการบริการที่ดีเลิศ และการขยายโชว์รูมและศูนย์บริการเพื่อรองรับลูกค้าที่เพิ่มมากขึ้น